text: Blog de muntanya: 1999
  dimarts, 7 de desembre de 1999
  Excursió a Sant Llorenç de Morunys. Fem tres itineraris al voltant de la muntanya del Lord. En un dels camins ens entretenim en netejar-lo de la vegetació.
  Avui hem fet una sortida amb els alumnes de linstitut. Es tracatava d'una sortida de tutoria i l'objectiu principal era apropar-se a la natura. Hem arribat a Santa Fe del Montseny en autocar i des d'allà, pel camí normal, hem pujat tota la colla fins al cim de Turó de l'Home (1.712 m). Hem tornat a baixar pel mateix camí. Una magnífica jornada de tardor pels boscos del Montseny.
  No hi ha àlbum de fotos perquè en vam fer molt poques.
  diumenge, 10 d'octubre de 1999
  Maladeta Occidental (3.254 m)
  Foto d'arxiu: vista de les Maladetes. Setembre 2005
  Sortim del campament instal·lat al costat del llac de Cregüeña i pugem fins al coll Cordier; des d'allà pugem les maladetes occidentals:
  Pic Cordier (3.254 m)
  Pic Sayó (3.220 m)
  Pic Mir (3.175 m)
  Diente de Alba (3.136 m)
  Arribem a un coll a la cresta al costat del Diente del Alba i retornem per la vall al punt de partida
  dissabte, 9 d'octubre de 1999
  Campament a Cregüeña
  Foto d'arxiu: el llac de Cregüeña des de l'Abadías, juliol 2012
  Sortim del pont de Cregüeña i pugem per la vall fins al costat dels llacs de Cregüeña, on acampem. L'objectiu per demà són els pics occidentals de la Maladeta.
  Etiquetes: Maladeta, muntanya
  diumenge, 4 de juliol de 1999
  GR11 etapa 24: Estaon - La Guingueta
  Estaon - Coll de Calvo - Dorve - La Guingueta
  Comencem una nova temporada amb aquesta etapa que ens porta a la Guingueta, inici del parc Nacional d'Aigües Tortes i Estany de Sant Maurici. Hem dormit a la magnífica fonda d'Àreu i fem l'excursió sense pes, de manera que ens sembla fàcil. Des de la Guingueta, un taxi ens porta a Estaon a recuperar el cotxe.
  diumenge, 21 de febrer de 1999
  Ascensió al Balandrau amb esquís des de Pardines. Pugem en cotxe per la pista fins que està tallada per la neu. Després, amb esquís i amb algun tram a peu, fins al cim. De baixada, la neu no està massa bé i baixem mig esquiant i mig a peu fins a Pardines.